Vegleiðing fyri eigarar av fiskiførum í bólki 5 tá fiskifar verður selt ella lagt med alla Vegleiðing fyri eigarar av fiskiførum í bólki 5 tá fiskifar verður selt ella lagt med alla Hendan vegleiðingin lýsir hvussu farast skal fram, tá eitt fiskifar við fiskiloyvi í bólki 5 verður selt uttan fiskiloyvi ella lagt med alla. Tá fiskifar í bólki 5 verður selt: Sølusáttmáli verður skrivaður, sum greitt tilskilar: • hvønn bát talan er um, • hvør er keypari og hvør er seljari, og • um báturin verður seldur við ella uttan fiskiloyvi. -Um báturin verður seldur uttan fiskiloyvi SKAL eigarin av fiskiloyvinum søkja um tilsøgn frá Vørn sbrt. § 8, stk. 4 smbr. § 8, stk. 8, í lóg um vinnuligan fiskiskap. -Vørn kann síðani veita eigaranum tilsøgn um, at flyta fiskiloyvi á annað far við somu ella minni fiskiorku. Tilsøgnin er galdandi fyri 2 ár. -Gev gætur, at øll veiðiloyvi (harundir eisini fiskiloyvi í bólki 5) fara úr gildi pr. 1. januar 2018. Tískil kann Vørn ikki veita tilsøgn í longri tíðarskeið enn til 31. desember 2017. Tá fiskifar í bólki 5 verður lagt med alla: Fyri at varðveita fiskiloyvi tá fiskifarið verður lagt med alla ella fiskifarið verður strika úr bátayvirlitinum hjá Sjóvinnustýrinum: • SKAL eigarin av fiskifarinum søkja um tilsøgn frá Vørn til at flyta fiskiloyvi á annað fiskifar. • Reglurnar fyri hvussu ein tilsøgn verður veitt, eru tær somu sum nevndar oman fyri. Umsókn um tilsøgn skal sendast við telduposti til Vørn á: loyvi @ vorn. fo. Um ivamál eru, eru tygum vælkomin at ringja til Vørn á tel. : + 298 311065. Viðkomandi lóggáva: § 8, stk. 4 í lóg um vinnuligan fiskiskap:“ Verður fiskifar við veiðuloyvi lagt med alla, er ræðisavmarking skrásett í skipaskránni, ella farið verður strikað í skipaskránni, kann landsstýrismaðurin eftir umsókn veita eigaranum tilsøgn um veiðuloyvi til annað fiskifar ístaðin, sum skal verða skrásett í skipaskránni innan 2 ár frá tí degi, at tilsøgnin er givin. Fiskifarið, sum kemur ístaðin, skal lúka treytirnar í stk. 1 viðvíkjandi fiskiorku. Hevur persónur ella felag ikki gjørt nýtslu av einari sambært 1. punktum givnari tilsøgn, kann landsstýrismaðurin, tá fiskiár byrjar, tilluta bólkinum fiskirættindini.” § 8, stk. 8 í lóg um vinnuligan fiskiskap:“ Ásetingarnar í stk. 1,4 og 5 eru eisini galdandi fyri flyting av fiskiloyvi millum fiskifør í bólki 5 sambært § 28, stk. 1.”